KOMMISSIONENS FORORDNING (EF) Nr. 961/98 af 7. maj 1998 om ændring af forordning (EØF) nr. 1068/93 om fastsættelse og anvendelse af omregningskurserne i landbrugssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2a, og artikel 12, og

ud fra følgende betragtninger:

Det er i artikel 13, stk. 3, i Kommissionens forordning (EØF) nr. 1068/93 (3), senest ændret ved forordning (EF) nr. 1482/96 (4), fastsat, at ved forudfastsættelse af landbrugsomregningskursen har licensen kun gyldighed i én medlemsstat; det er en fravigelse af den hovedregel, hvorefter en licens er gyldig og anvendelig i hele Fællesskabet, at begrænse gyldigheden af en licens med forudfastsættelse af landbrugsomregningskursen til én medlemsstats område; denne begrænsning af licensgyldigheden til én medlemsstat blev indført for at undgå risikoen for spekulation efter landbrugsomregningskursens forudfastsættelse;

det har vist sig, at den tilsigtede målsætning kan nås ved mindre restriktive foranstaltninger end dem, som den gældende ordning indebærer; derfor bør begrænsningen af gyldigheden af licenser med forudfastsættelse af landbrugsomregningskursen til én medlemsstats område ophæves, samtidig med at der fastsættes foranstaltninger, som kan hindre spekulation;

i artikel 14 i forordning (EØF) nr. 1068/93 er der fastsat angivelser, der skal anvendes på licensansøgninger og på licenser, vedrørende begrænsning af licensernes gyldighed med forudfastsættelse af landbrugsomregningskursen for kun én medlemsstats område; disse angivelser bør derfor udgå;

de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

I forordning (EØF) nr. 1068/93 foretages der følgende ændringer:

1) Artikel 13, stk. 3, affattes således:

»3. I gyldighedsperioden for forudfastsættelsen af landbrugsomregningskursen skal licensen for at anvende den forudfastsatte kurs bruges i den medlemsstat, som ansøgeren har angivet på tidspunktet for indgivelsen af ansøgningen om landbrugsomregningskursens forudfastsættelse.

Hvis licensen anvendes i en anden medlemsstat end den, som ansøgeren har angivet på licensen, anvendes følgende landbrugsomregningskurs:

- den laveste kurs, som anvendes i den medlemsstat, hvori licensen udnyttes, fra datoen for kursens forudfastsættelse til datoen for licensudnyttelsen, nedsat med 5 %, hvis der er tale om et beløb, der skal betales til den erhvervsdrivende

- den højeste kurs, som anvendes i den medlemsstat, hvori licensen udnyttes, fra datoen for kursens forudfastsættelse til datoen for licensudnyttelsen, forhøjet med 5 %, hvis der er tale om et beløb, der skal betales af den erhvervsdrivende.

Rubrik 20 i ansøgningen om import- eller eksportlicens samt i den tilsvarende licens forsynes med en af følgende angivelser:

- Estado miembro designado para la utilización: . . . . . . - aplicación del apartado 3 del artículo 13 del Reglamento (CEE) n° 1068/93

- Medlemsstat angivet for licensudnyttelsen: . . . . . . - anvendelse af artikel 13, stk. 3, i forordning (EØF) nr. 1068/93

- Bestimmungsmitgliedstaat gemäß Artikel 13 Absatz 3 der Verordnung (EWG) Nr. 1068/93 ist . . . . . .

- ÏñéóèÝí êñÜôïò ìÝëïò ÷ñçóéìïðïéÞóåùò: . . . . . . - åöáñìïãÞ ôïõ Üñèñïõ 13 ðáñÜãñáöïò 3 ôïõ êáíïíéóìïý (ÅÏÊ) áñéè. 1068/93

- Member State of utilisation specified: . . . . . . - Article 13(3) of Regulation (EEC) No 1068/93

- État membre d'utilisation désigné: . . . . . . - application de l'article 13 paragraphe 3 du règlement (CEE) n° 1068/93

- Stato membro di utilizzazione designato: . . . . . . - in virtù dell'articolo 13, paragrafo 3, del regolamento (CEE) n. 1068/93

- Voor gebruik van het certificaat opgegeven lidstaat: . . . . . . - Toepassing van artikel 13, lid 3, van Verordening (EEG) nr. 1068/93

- Estado-membro de utilização designado: . . . . . . - Aplicação do nº 3 do artigo 13º do Regulamento (CEE) nº 1068/93

- Nimetty jäsenvaltio, jossa todistus käytetään: . . . . . . - asetuksen (ETY) N:o 1068/93 13 artiklan 3 kohdan mukaisesti

- Angiven medlemsstat där licensen skall användas: . . . . . . - tillämpning av artikel 13.3 i förordning (EEG) nr 1068/93«.

2) I artikel 14 foretages følgende ændringer:

a) I stk. 1 udgår andet afsnit.

b) I stk. 2 udgår andet underled i den angivelse, der er anført på de 11 fællesskabssprog.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Efter anmodning fra den pågældende finder artikel 1 imidlertid anvendelse i sager, der endnu ikke var afsluttet den dag, hvor forordningen trådte i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. maj 1998.

På Kommissionens vegne

Franz FISCHLER

Medlem af Kommissionen

(1) EFT L 387 af 31. 12. 1992, s. 1.

(2) EFT L 22 af 31. 1. 1995, s. 1.

(3) EFT L 108 af 1. 5. 1993, s. 106.

(4) EFT L 188 af 27. 7. 1996, s. 22.